PATVIRTINTA

Kauno Žaliakalnio progimnazijos

direktoriaus 2020 m. kovo 30 d.

įsakymu Nr. V-38

**KAUNO ŽALIAKALNIO PROGIMNAZIJOS**

**MOKINIŲ PRIĖMIMO KOMISIJOS DARBO REGLAMENTAS**

**I SKYRIUS**

# BENDROSIOS NUOSTATOS

1. Mokinių priėmimas į Kauno Žaliakalnio progimnaziją (toliau progimnaziją) organizuojamas vadovaujantis Kauno miesto savivaldybės tarybos 2018 m. vasario 6 d. sprendimu Nr. T-33 „Dėl Priėmimo į Kauno miesto savivaldybės bendrojo ugdymo mokyklas tvarkos aprašo patvirtinimo“ ir Kauno miesto savivaldybės tarybos 2020 m. kovo 24 d. sprendimu Nr. T-99 „Dėl Kauno miesto savivaldybės tarybos 2018 m. vasario 6 d. sprendimo Nr. T-33 „Dėl priėmimo į Kauno miesto savivaldybės bendrojo ugdymo mokyklas tvarkos aprašo patvirtinimo“ pakeitimo“, Lietuvos Respublikos įstatymais, Lietuvos Respublikos Vyriausybės nutarimais, Švietimo, mokslo ir sporto ministerijos teisės aktais.

2. Kauno Žaliakalnio progimnazijos mokinių priėmimo komisijos (toliau – komisija) darbo reglamentas nustato komisijos funkcijas, veiklos principus, sudėtį ir darbo organizavimo tvarką.

**II SKYRIUS**

# KOMISIJOS SUDARYMAS

3. Komisijos darbo reglamentą tvirtina Progimnazijos direktorius.

4. Komisija sudaryta iš 5 narių (pirmininkas, sekretorius, 3 nariai).

5. Komisijos darbui vadovauja komisijos pirmininkas.

**III SKYRIUS**

# KOMISIJOS FUNKCIJOS IR TEISĖS

6. Komisija atlieka šias funkcijas:

6.1. koordinuoja mokinių priėmimą į Progimnaziją;

6.2. stebi priėmimo į Progimnaziją eigą ir informuoja Progimnazijos direktorių apie pastebėtus pažeidimus;

6.3. tikrina, ar priimamų mokytis asmenų sąrašai sudaryti vadovaujantis Aprašu ir kitais priėmimą į mokyklas reglamentuojančias teisės aktais;

6.4. teikia Progimnazijos direktoriui rekomendacijas dėl atskirų klasių komplektavimo;

6.5. stebi, ar Progimnazijos interneto svetainėje ir kitose laikmenose viešai skelbiama visa reikiama informaciją apie asmenų priėmimą;

6.6. konsultuoja tėvus (globėjus, rūpintojus) vaikų priėmimo į Progimnaziją klausimais;

6.7. bendradarbiauja su mokyklos savivaldos institucijomis (Progimnazijos taryba, mokytojų taryba, mokinių savivalda) ar kitais asmenimis, mokinių priėmimo į mokyklą klausimais.

7. Komisija turi teisę:

7.1. rekomenduoti Progimnazijos direktoriui priimti (nepriimti) mokinius į mokyklą;

7.2. gauti iš valstybės ir savivaldybės institucijų ar įstaigų informaciją, reikalingą komisijos sprendimams priimti;

7.3. į posėdžius ar pasitarimus kviesti kitus suinteresuotus asmenis ar institucijų atstovus, tėvus (globėjus, rūpintojus), vaikus;

7.4. gauti informaciją apie visus pageidaujančius mokytis Progimnazijoje mokinių prašymus ir jų pateiktus dokumentus;

7.5. savo darbą organizuoja vadovaujantis šiuo reglamentu bei Kauno miesto savivaldybės tarybos 2018 m. vasario 6 d. sprendimu Nr. T-33 „Dėl priėmimo į Kauno miesto savivaldybės bendrojo ugdymo mokyklas tvarkos aprašo patvirtinimo“ (2020-03-24 sprendimo T-99 redakcija);

7.6. komisija yra atskaitinga Progimnazijos direktoriui.

**IV SKYRIUS**

# KOMISIJOS DARBO ORGANIZAVIMAS IR SPRENDIMŲ PRIĖMIMAS

8. Komisija dirba nuo registracijos į mokyklas pradžios iki rugpjūčio 31 d.

9. Komisijos veiklos forma yra posėdžiai.

10. Komisijos posėdžiai organizuojami esant poreikiui nuo registracijos į mokyklas pradžios iki rugpjūčio 31 d.

11. Komisijos posėdžius kviečia, jų vietą ir laiką nustato, jiems pirmininkauja komisijos pirmininkas.

12. Komisijos pirmininkas:

12.1. vadovauja komisijos darbui ir atsako už jai pavestų funkcijų atlikimą;

12.2. pasirašo komisijos sprendimus, kitus su komisijos veikla susijusius dokumentus;

12.3. atstovauja komisijai suinteresuotose institucijose svarstant mokinių priėmimo į Progimnaziją klausimus arba paveda atstovauti kitam komisijos nariui;

12.4. paveda komisijos nariams pagal jų kompetenciją surinkti informaciją, būtiną svarstomam klausimui nagrinėti.

13. Komisijos posėdis laikomas teisėtu, jeigu jame dalyvauja daugiau kaip pusė komisijos narių. Komisijos sprendimai priimami atviru balsavimu, paprasta posėdyje dalyvaujančių komisijos narių balsų dauguma. Kiekvienas komisijos narys turi po vieną balsą.

14. Svarstant konkretaus vaiko priėmimo (nepriėmimo) į Progimnaziją klausimą, į komisijos posėdį ar pasitarimą gali būti kviečiami vaiko tėvai (globėjai, rūpintojai) ir /ar vaikas.

15. Komisijos pirmininko sprendimu posėdyje gali dalyvauti kiti kviestiniai asmenys.

16. Komisijos priimti sprendimai dėl mokinių priėmimą skelbiami interneto svetainėje. Tėvai (globėjai, rūpintojai) apie komisijos priimtus sprendimus informuojami pateiktu e. paštu.

17. Visi komisijos dokumentai saugomi Progimnazijos raštinėje kalendorinius metus nuo mokinio priėmimo į mokyklą dienos (t.y. nuo mokslo metų pradžios).

\_\_\_\_\_\_\_\_\_\_\_\_\_\_\_\_\_\_